CELEX: 32020D1131
Language: et
Date: 2020-07-30 00:00:00
Title: Nõukogu otsus (ÜVJP) 2020/1131, 30. juuli 2020, millega käivitatakse Kesk-Aafrika Vabariigis läbiviidav Euroopa Liidu ÜJKP nõuandemissioon (EUAM RCA)

31.7.2020   
               
               
                  ET
               
               
                  Euroopa Liidu Teataja
               
               
                  L 247/16
               
            
         NÕUKOGU OTSUS (ÜVJP) 2020/1131,
         30. juuli 2020,
         millega käivitatakse Kesk-Aafrika Vabariigis läbiviidav Euroopa Liidu ÜJKP nõuandemissioon (EUAM RCA)
         Euroopa Liidu Nõukogu,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse nõukogu 9. detsembri 2019. aasta otsust (ÜVJP) 2019/2110 Euroopa Liidu ÜJKP nõuandemissiooni kohta Kesk-Aafrika Vabariigis (EUAM RCA), (1)
         
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 9. detsembril 2019 vastu otsuse (ÜVJP) 2019/2110 Euroopa Liidu ÜJKP nõuandemissiooni kohta Kesk-Aafrika Vabariigis (EUAM RCA).
                  
               
                     (2)
                  
                  
                     Poliitika- ja julgeolekukomitee leppis 18. juunil 2020 kokku, et EUAM RCA tegevusplaan tuleks heaks kiita.
                  
               
                     (3)
                  
                  
                     Tsiviiloperatsiooni ülema soovituse kohaselt ja EUAM RCA esmase operatsioonivõime saavutamise järel tuleks missioon käivitada 9. augustil 2020 kahe aasta pikkuseks perioodiks.
                  
               
                     (4)
                  
                  
                     Otsuses (ÜVJP) 2019/2110 nähti EUAM RCA tegevusega seonduvate kulutuste katmiseks esimeseks kuueks kuuks pärast kõnealuse otsuse jõustumist ette lähtesumma 7 100 000 eurot. Nõukogu otsusega (ÜVJP) 2020/664 (2) pikendati lähtesumma kehtivusaega 8. augustini 2020. Määrata tuleks täiendav lähtesumma, mis hõlmab ajavahemikku missiooni käivitamisest kuni 8. augustini 2022.
                  
               
                     (5)
                  
                  
                     EUAM RCA-l peaks olema projektiüksus projektide kindlaksmääramiseks ja rakendamiseks missiooniga seotud valdkondades ning selle eesmärkide toetuseks.
                  
               
                     (6)
                  
                  
                     Otsust (ÜVJP) 2019/2110 tuleks seetõttu vastavalt muuta.
                  
               
                     (7)
                  
                  
                     EUAM RCA viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kiidetakse heaks EUAM RCA tegevusplaan.
         
         
            Artikkel 2
            EUAM RCA käivitatakse 9. augustil 2020.
         
         
            Artikkel 3
            EUAM RCA tsiviiloperatsiooni ülemale antakse luba alustada viivitamata missiooni.
         
         
            Artikkel 4
            Otsust (ÜVJP) 2019/2110 muudetakse järgmiselt.
            
                        1)
                     
                     
                        Artikli 13 lõige 1 asendatakse järgmisega:
                        
                           „1.   EUAM RCA tegevusega seonduvate kulutuste katmiseks ette nähtud lähtesumma ajavahemikus 9. detsembrist 2019 kuni 8. augustini 2022 on 30 352 481,10 eurot. Järgnevateks ajavahemikeks määratavad lähtesummad otsustab nõukogu.“
                        
                     
                  
                        2)
                     
                     
                        Lisatakse järgmine artikkel:
                        
                           „Artikkel 13a
                           Projektiüksus
                           
                              1.   EUAM RCA-l on projektiüksus projektide kindlaksmääramiseks ja rakendamiseks. EUAM RCA toetab oma volitustega seotud valdkondades ja oma eesmärkide toetamiseks asjakohasel juhul liikmesriikide ja kolmandate riikide poolt nende vastutusel läbiviidavaid projekte ja annab nendega seoses nõu.
                           
                           
                              2.   Võttes arvesse lõiget 3, on EUAM RCA volitatud kasutama liikmesriikide või kolmandate riikide rahalist panust, et viia ellu projekte, mille puhul on kindlaks tehtud, et need täiendavad järjekindlal moel EUAM RCA teisi tegevusi, kui projekt
                              
                                          a)
                                       
                                       
                                          on ette nähtud käesoleva otsusega seotud finantsselgituses või
                                       
                                    
                                          b)
                                       
                                       
                                          lisatakse missiooni juhi taotlusel volituste kestuse ajal muudatusena nimetatud finantsselgitusse.
                                       
                                    EUAM RCA sõlmib panustavate riikidega kokkuleppe, millega reguleeritakse eelkõige erikorda seoses kolmandate isikute esitatud kaebuste lahendamisega, mis puudutavad kahju, mida EUAM RCA on põhjustanud oma tegevuse või tegevusetusega kõnealuste riikide poolt talle kättesaadavaks tehtud vahendite kasutamisel. Ühelgi juhul ei või panustavad riigid pidada liitu või kõrget esindajat vastutavaks EUAM RCA tegevuse või tegevusetuse eest nimetatud riikide vahendite kasutamisel.
                           
                           
                              3.   Projektiüksusele kolmandate riikide poolt antava rahalise panuse vastuvõtmise kiidab heaks poliitika- ja julgeolekukomitee.“
                           
                        
                     
                  
         
            Artikkel 5
            Käesolev otsus jõustub selle vastuvõtmise päeval.
         
         
            Brüssel, 30. juuli 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  ELT L 318, 10.12.2019, lk 141.
         
            (2)  Nõukogu 18. mai 2020. aasta otsus (ÜVJP) 2020/664, millega muudetakse otsust (ÜVJP) 2019/2110 Euroopa Liidu ÜJKP nõuandemissiooni kohta Kesk-Aafrika Vabariigis (EUAM RCA) (ELT L 157, 19.5.2020, lk 3).